Diari Oficial de la Generalitat Valenciana


Sumari del DOGV 5642, del 19-11-2007 (2007/13179)

Bases particulars del concurs per a la selecció d'agent urbanitzador del sector SUZPT-1.
----------------------------------------------------------------------------------------

### Dades del document

Número de DOGV
:   5642

Data del DOGV
:   19-11-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/13232


Data del document
:   31-10-2007

Organisme emissor
:   Ajuntament d'Almoradí

Tipus de document
:   Informació Pública

Descriptors 

:   * Almoradí
    * pla d'urbanisme
    * obres públiques
    * administració local
    * contracte d'obres
    * licitació

Bases particulars del concurs per a la selecció d'agent urbanitzador del sector SUZPT-1. [2007/13678]  
D'acord amb l'article 132.1 de la Llei 16/2005, Urbanística Valenciana, per mitjà del present edicte s'anuncia la convocatòria de concurs per a la selecció d'agent urbanitzador del sector SUZPT-1, segons acord de l'Ajuntament en ple, de data 18 d'octubre de 2007. Es publiquen a continuació les bases particulars a regir en el concurs, havent-se publicat l'aprovació definitiva de les bases generals en el Butlletí Oficial de la Província d'Alacant número 225 de data 29 de setembre de 2006.  
Es fa saber que l'anunci de concurs s'ha remés al Diario Oficial de la Unión Europea el dia 31 d'octubre de 2007, als efectes de l'article 133.3 de la Llei Urbanística Valenciana i base particular huitena.  
Es fa saber que el referit acord plenari pot ser recorregut en reposició davant d'este mateix Ajuntament en el termini d'un mes des de la publicació, o bé pot presentar-se recurs contenciós administratiu davant del Jutjat Contenciós Administratiu d'Elx en el termini de dos mesos, i no es podran alternar ambdós recursos; tot això sense perjudici de qualsevol altre que s'estime procedent.  
Memòria (art. 131.2.b. LUV)  
Antecedents  
L'Ajuntament d'Almoradí, amb la finalitat d'adequar a la legislació urbanística vigent en l'àmbit de la Comunitat Valenciana les seues normes subsidiàries de planejament municipal, aprovades amb anterioritat a l'entrada en vigor de la Llei 6/1994, Reguladora de l'Activitat Urbanística, va mamprendre un expedient d'homologació global de les dites normes, d'acord amb el que preveu el núm. 2 de la disposició transitòria primera de la LRAU, i l'Ordre de 29 de març de 1996 del conseller d'Obres Públiques, Urbanisme i Transports de la Generalitat.  
L'expedient d'homologació modificativa global de les normes subsidiàries d'Almoradí va ser aprovat per Resolució de la Comissió Territorial d'Urbanisme de data 14 d'abril del 2003 (DOGV núm. 4.840, de data 13 de setembre dl 2004, i BOPA núm. 109, de data de 14 de maig de 2004).  
Posteriorment, ha entrat en vigor la Llei 16/2005, Urbanística Valenciana, la qual cosa ha portat a este ajuntament a l'aprovació d'unes bases generals, publicades en el BOPA núm. 225, de data 29 de setembre de 2006.  
En l'actualitat s'està tramitant un nou Pla General d'Ordenació Urbana d'Almoradí, en la documentació de concert previ del qual està previst el sector SUZPT-1, classificat com a sòl urbanitzable, amb la finalitat d'aportar al municipi i a la seua àrea d'influència una important oferta de sòl residencial i terciari, donant una resposta adequada a la carència i demanda que d'este últim tipus de sòl existix al municipi d'Almoradí, ubicat en una zona estratègica de serveis. És per això que el seu desenvolupament urbanístic és prioritari dins del Pla General.  
La regulació que conté la LUV (art. 131 i art. 286 i 287 ROGTU) establix de forma específica i precisa el contingut mínim de les bases particulars reguladores del concurs per a la selecció de l'agent urbanitzador, en règim de concurrència, per a l'execució pública indirecta del planejament, per la qual cosa obliga, com no podria ser d'una altra manera, a articular este concurs assumint, en part, i com a norma supletòria, les regles de la legislació bàsica de contractes de l'administració de l'estat, en concret del Text Refós de la Llei de Contractes de les Administracions Públiques aprovat per Reial Decret Legislatiu 2/2000, de 16 de juny, partint de la figura, amb matisos, del tipus de contracte d'execució d'obra pública. Tot això és congruent amb el caràcter de «funció pública» que té l'activitat urbanística d'execució del planejament segons els postulats de la LUV. La fixació de criteris d'adjudicació i bases reguladores constituïxen una garantia dels principis d'igualtat, publicitat i concurrència.  
Les bases presten especial importància al sistema de relacions entre propietaris i urbanitzador, establint els procediments de formulació de voluntats, terminis i sistema de garanties recíproques, que en tot cas, han de ser observades per tots els licitadors, i per descomptat, la forma de retribució a l'urbanitzador així com la qualitat de l'ordenació i de les dotacions públiques.  
Bases reguladores  
Primera. Objecte del present concurs. Àmbit d'actuació (art. 286.1.a) ROGTU). Ordenació vigent i directrius (art. 131.2 a) LUV)  
1.1. L'àmbit físic que constituïx l'objecte de les presents bases particulars i per això, del present concurs, el constituïxen els sòls que s'identifiquen en el document de concert previ com a sector SUZPT-1, tenint una superfície de 456.585,00 m², dins d'una àrea de repartiment de 580.496,00 m²  
L'àmbit d'actuació es troba ubicat al nord-est del terme municipal d'Almoradí i limita al nord amb l'autopista de peatge AP-7 Crevillent-Cartagena, al sud amb carretera autonòmica CV-912 que unix, junt amb la CV-936, el nucli del Saladar amb la població d'Almoradí, a l'est amb sòl urbanitzable segons el futur Pla General que servix de coixí a una possible ampliació industrial terciària de la denominada «ruta del moble» i, a l'oest, amb l'assarb de Mayayo. El referit àmbit té una superfície total de 580.496 m² d'àrea de repartiment inclosa la xarxa primària adscrita, amb previsió suficient per a zones verdes, equipaments públics, vials, aparcaments i xarxa primària o estructural de dotacions d'acord amb els estàndards mínims exigits per la vigent legislació urbanística.   
L'àrea seleccionada i continguda en el nou Pla General d'Ordenació Urbana d'Almoradí ?en tramitació- complix per a la seua delimitació amb els criteris de sectorització establits en la legislació urbanística, atés que el seu perímetre es configura d'una forma homogènia amb eixos viaris existents en l'àmbit proposat, amb elements de la xarxa primària/estructural de dotacions públiques, així com amb límits de sòl urbà i urbanitzable. Al mateix temps que s'ha procedit a considerar les afeccions sectorials trobant-se dotat el sector d'una immillorable accessibilitat des de les pròpies vies existents en la seua immediatesa i els seus límits.  
1.2. Ordenació urbanística vigent.  
Com s'ha avançat, el planejament urbanístic vigent està constituït per l'expedient d'homologació modificativa global de les normes subsidiàries d'Almoradí, aprovat definitivament per Resolució de la Comissió Territorial d'Urbanisme de data 14 d'abril de 2003 (DOGV núm. 4.840, de data 13 de setembre de 2004 i BOPA núm. 109, de data de 14 de maig de 2004).  
Sense perjudici de tot això, s'està tramitant un nou Pla General, en la documentació de concert previ del qual es preveu la classificació del sector SUZPT-1 com a sòl urbanitzable, basant-se en la qual cosa es realitza el present concurs, sense perjuici que la seua efectiva execució s'haja de realitzar una vegada aprovat definitivament del Pla General del municipi, la qual cosa legitimarà l'actuació, ja que la tramitació del present concurs es realitza simultàniament a la tramitació del Pla General d'Ordenació Urbana d'Almoradí.  
Els paràmetres d'ordenació fixats per a l'actuació preveuen un índex brut d'edificabilitat de 0,50 m²t/m²s (amb ús residencial i terciari), i la seua superfície computable és de 456.585 m², sobre una àrea de repartiment de 580.496 m² sobre el qual es destina a xarxa primària adscrita d'espais lliures una superfície de 123.911 m². Quant al desglossament de les edificabilitats netes detallades del sector serien les següents:  
Ús Índex d' Edificabilitat  
 edificabilitat per usos (m²t)  
 respecte a superfície   
 computable (m²t/m²s)   
Habitatge lliure 0,10 45.658,50  
Habitatge de protecció pública 0,16 73.053,60  
Terciari 0,06 936.514,40  
Total 0,54 723.294,50  
1.3. Fitxa de planejament i gestió.  
Formen part d'estes bases particulars, com a annex I, les fitxes de planejament i gestió del sector SUZPT-1.  
Segona. Règim jurídic (art. 286.1, lletres d), e) i f) ROGRU)   
El present contracte té naturalesa administrativa especial, i es regirà per les disposicions contingudes en la Llei 16/2005, de 30 de desembre, Urbanística Valenciana, pel que disposa el reglament que la desplega, i les clàusules contingudes en les presents bases particulars de programació, així com les bases generals de programació.  
S'aplicaran supletòriament les disposicions contingudes en el títol IV del llibre II del Text Refós de la Llei de Contractes de les Administracions Públiques, aprovat per Reial Decret Legislatiu 2/2000, de 16 de juny (Llei de Contractes de les Administracions Públiques), i les establides en el reglament general de la dita llei, aprovat per Reial Decret 1098/2001, de 12 d'octubre (Reglament de Contractes de les Administracions Públiques), així com les normes de dret comunitari i la resta de disposicions que regulen la contractació administrativa de les entitats locals que se li apliquen.  
En cas de contradicció entre els documents contractuals abans citats, l'orde de prelació serà el següent: bases particulars de programació, bases generals de programació i contracte per al desenvolupament i execució de programa d'actuació integrada.  
De conformitat amb el que disposa la Llei de Contractes de les Administracions Públiques, l'Ajuntament té la prerrogativa d'interpretar els contractes per al desenvolupament i execució dels programes d'actuació integrada o aïllada, resoldre els dubtes que oferisca el seu compliment, modificar-los per raó d'interés públic, acordar la seua resolució i determinar els efectes d'esta, de conformitat amb les causes, efectes i procediments establits en la normativa aplicable.  
Tercera. Necessitats i objectius a satisfer pel programa  
3.1. El programa haurà de complir tots els objectius assenyalats en l'article 124 de la LUV, i per tant, contindrà les previsions necessàries per a:  
· Gestionar la transformació jurídica de les finques afectades.  
· Urbanitzar completament el sector que constituïsca l'objecte del programa.  
· Connectar i integrar adequadament la urbanització amb les xarxes d'infraestructures, d'energia, comunicacions i serveis públics existents.  
· Suplementar les infraestructures i espais públics o reserves dotacionals en el que és necessari per a no minvar ni desequilibrar els nivells de qualitat, quantitat o capacitat de servei existents i exigibles reglamentàriament.  
· Obtindre els sòls dotacionals públics de l'àmbit de l'actuació, o adscrits a la esta a favor de l'administració gratuïtament.  
· Obtindre gratuïtament l'aprofitament que legalment corresponga a l'Ajuntament, amb destí al patrimoni municipal de sòl.  
· Ordenar el repartiment equitatiu de beneficis i càrregues de l'actuació entre els afectats.  
· Establir terminis per a edificar els solars resultants, que seran més breus en cas de ser propietat de l'urbanitzador, i açò últim serà un objectiu complementari.  
· Obtindre una important oferta de sòl residencial i terciari, als efectes de donar una resposta adequada a la carència de tal tipus de sòl enfront d'una gran demanda actualment existent al municipi d'Almoradí i el seu entorn ubicat en una zona estratègica de serveis.  
· Establir un nou enllaç amb l'autopista AP-37 que, discorrent com a eix vertebrador de l'actuació proposada, es convertisca finalment en una futura ronda que unisca el nord del nucli urbà amb la zona oest on es troba la carretera cap a Orihuela, alhora que dota d'una immillorable comunicació al nucli del Saladar actualment aïllat del propi nucli urbà d'Almoradí.  
· Crear una actuació terciària d'unió amb l'àrea d'influència de la denominada «ruta del moble» ubicada en la carretera de Dolores de manera que influïsca socioeconòmicament de forma favorable sobre el futur comercial del municipi d'Almoradí.  
· Implantar una zona residencial junt amb el nucli del Saladar que servisca d'articulació entre este i la zona esportiva de la xarxa primària d'equipaments actual. Açò permetria connectar este nucli fins ara aïllat amb el casc actual, la qual cosa comporta una integració d'este dins de la trama actualment construïda i sense solució de continuïtat.  
· La suficiència dels serveis públics, així com les obres complementàries d'infraestructura, han de quedar garantides per mitjà de les obres d'extensió de xarxes viàries, d'aigua potable, sanejament i electricitat i les que s'establixen en la legislació urbanística.   
3.2. Aportació monetària per a equipaments.  
El concert previ preveu l'«establiment d'un model d'equidistribució dels nous sectors que evita la desigualtat en l'atribució de beneficis i càrregues i permeta dotar la ciutat dels grans equipaments de capitalitat necessaris per als desenvolupaments projectats i el compliment de la seua funció en la comarca», per a la qual cosa el sector haurà de realitzar l'aportació establida en el punt C.2.4 de la memòria justificativa del concert previ, substanciada en l'aportació econòmica equivalent a 2 m² construïts per unitat habitacional o terciària, o la que finalment determine el Pla General una vegada aprovat definitivament.  
L'esmentat punt C.2.4 establix el següent: l'aportació es determina en funció de mòdul de venda d'habitatges de protecció pública (amb les consegüents variacions en concordança amb les que este tinga), estimant que el cost de construcció dels equipaments estructurals serà vegada i mitja el dels habitatges pels seus especials requisits i, tal com plantejava el Reglament de Planejament de 1978, es considera necessari per a la deguda proporcionalitat la construcció de 2,00 m² d'equipament per cada habitatge (o unitat comercial).  
Atés que en el mòdul s'integra la repercussió del sòl (15%, com a màxim, segons la regulació d'esta categoria d'habitatges) i, en general, es considera que els beneficis dels distints participants en la promoció i diversos despeses que incideixen en esta és un factor relativament constant, s'adopta l'usat en la normativa cadastral (40%), per la qual cosa el cost de construcció es pot calcular com:  
1,15 \* mòdul venda VPP en m² construïts \* (1-0,15\*1,40)/40  
Al dia de hui l'aportació de 2 m² construïts per unitat habitacional o terciària seria de 1.754,40 euros.  
Quarta. Procediment i forma d'adjudicació del contracte  
El present concurs es regirà per les bases generals del terme municipal d'Almoradí, publicades en el BOPA núm. 225, de 29 de setembre de 2006, les regles i normes que resulten del contingut de les presents bases particulars, per les contingudes en la LUV, el ROGTU i atenent a la legislació de contractes, en concret a la modalitat establida en el Text Refós de la Llei de Contractes de les Administracions Públiques, de procediment obert i per concurs.  
Es regirà el procediment pel que establixen els arts. 130 a 140 LUV i arts. 284 a 325 ROGTU.  
Cinquena. Candidats a agent urbanitzador (art. 119 LUV)  
5.1. Es remet al que s'ha establit per l'ordenança de bases generals del terme municipal d'Almoradí, en concret a la base quarta, amb les especificacions següents:  
Els candidats optants hauran de complir els requisits que establixen l'art. 121 LUV, art. 310 ROGTU i art. 20 TRLCAP/00.  
5.2. Quan en representació d'una societat concórrega algun membre d'esta, haurà de justificar documentalment que està facultat per a això. Els poders i documents acreditatius de la personalitat s'acompanyaran a la proposició validats per a este concurs pel secretari de la corporació municipal d'Almoradí o funcionari amb títol de llicenciat en Dret de l'Àrea d'Urbanisme de l'Ajuntament d'Almoradí, indistintament.  
El contracte s'atorgarà amb una sola persona o entitat; no obstant això, podrà concertar-se amb dos o més persones, si s'obliguen solidàriament respecte a la corporació; els drets de la qual enfront d'estes seran en tot cas indivisibles, i es comprometran a constituir-se en UTE (art. 24 TRLCAP/00). En este cas, haurà d'acreditar-se la solvència econòmica i financera de totes les entitats que concursen.  
Sisena. Preu de licitació i garanties, provisional i definitiva (art. 140 LUV i art. 286.1 h) i l) ROGTU)   
6.1. El pressupost estimat de licitació es determina en la quantitat de 04.673.350,52 euros, IVA inclòs. De conformitat al que disposen els arts. 132.1.h) i 140 LUV i art. 286.h) ROGTU, els candidats a agent urbanitzador constituiran una garantia provisional equivalent al 2% del cost estimat de càrregues d'urbanització que es concreta en la quantitat de 538.131,47 euros. En qualsevol cas caldrà ajustar-se al que s'ha disposat per la base 8a de les generals.   
L'expressada quantitat 65.645.499,52 euros opera als efectes de l'art. 140 LUV.   
6.2. Quan participe com a licitador una unió temporal d'empreses, la garantia provisional podrà constituir-se per una o diverses de les empreses participants, sempre que en el seu conjunt s'arribe a la quantia exigida en l'apartat anterior i es garantisca solidàriament per tots els integrants de la UTE.  
6.3. Quant a la forma i requisits de les garanties, caldrà ajustar-se al que disposa el capítol III del títol II del llibre I del TRLCAP/00 així com al que disposen els articles 55, 56, 57 i 58 del seu reglament.  
La prestació de la garantia provisional s'acreditarà de la forma següent:  
- Per mitjà de resguard de la tresoreria municipal, quan s'haja constituït en diners, en valors públics o en valors privats.  
- Per mitjà d'aval o pòlissa d'assegurança de caució, havent de verificar-se fefaentment la personalitat i/o legitimació de la persona que firma el document en nom de l'entitat.  
6.4. La garantia provisional romandrà vigent fins que s'adjudique el contracte, i s'acordarà la seua devolució en l'adjudicació. No obstant això, serà retinguda la de l'adjudicatari i confiscada la de les empreses que retiren injustificadament la seua proposició abans de l'adjudicació, i s'aplicarà el que establix l'article 62 del RGLCAP.  
Si l'adjudicatari optara, si és el cas, per aplicar l'import de la garantia provisional a la definitiva, haurà de ser cancel·lada la garantia provisional simultàniament a la constitució de la garantia definitiva.  
6.5. En tot cas, la garantia provisional respondrà del manteniment de les proposicions presentades pels licitadors fins a l'adjudicació i la de la proposició de l'adjudicatari fins a la formalització del contracte. Per a l'adjudicatari del present concurs tal percentatge quedarà afecte al pagament del que establix la clàusula de garantia definitiva.  
6.6. La garantia definitiva es constituirà prèviament a l'atorgament del contracte d'adjudicació d'agent urbanitzador per la quantia mínima del 10% del cost de la totalitat de càrregues d'urbanització, conceptes retribuïbles a l'urbanitzador, que resulten dels termes de la proposició juridicoeconòmica que aprove la corporació. La seua constitució i efectes es regiran pel que disposa la TRLCAP/00 i el seu reglament.  
6.7. Podran comprometre's garanties addicionals respecte de les ofertes complementàries i es constituiran de la mateixa manera que la definitiva.  
Setena. Contingut i forma de les propostes. Alternativa tècnica i proposició juridicoeconòmica. Capacitat i solvència (art. 131.2.f), k) i m) LUV)  
Les propostes que formulen els distints optants hauran de tindre en compte el que establix l'ordenança municipal de bases generals (bases 5a i 9a), el que s'ha disposat pels arts. 125, 126 i 127 LUV, i estes bases particulars.  
7.1. L'alternativa tècnica (art. 126 LUV)   
L'alternativa tècnica haurà de contindre el document de planejament que incloga la proposta d'ordenació detallada del sector.  
El projecte d'urbanització que es formule haurà de prestar especial atenció a la integració de l'actuació en l'entorn i territori circumdants (art. 126.c LUV). A la seua connexió i congruència amb les actuacions coetànies i amb la ciutat.  
Eixe projecte d'urbanització haurà de comprendre la totalitat de l'àmbit de l'actuació (art. 126.f LUV) en condicions de ser sotmés en el seu dia al tràmit que establix l'art. 160 i amb els continguts disposats pels arts. 152, 153, 156 i 157 també de la LUV, i arts. 346, 348, 349 i 350 del ROGTU. El projecte d'urbanització resoldrà les qüestions necessàries amb vista a la connexió de serveis i infraestructures.  
L'alternativa tècnica acomplirà la totalitat dels continguts exigits per l'art. 126 LUV (arts. 307 a 309 ROGTU) que es reputen com a mínims. No obstant això, el sistema de terminis d'execució de les obres d'urbanització haurà d'estar concretat, amb les seues corresponents fites i fases, en el propi projecte d'urbanització (art. 126.e LUV). La proposta contindrà el sistema de terminis per a tot el desenvolupament i execució de l'actuació i, en especial, caldrà ajustar-se al sistema de terminis de l'edificació, tant lliure com protegida.   
L'alternativa tècnica haurà de fixar els terminis que es proposen per al desenvolupament de l'actuació, determinant-se tant el termini de desenvolupament, el corresponent a les obres d'urbanització com a les obres d'edificació dels solars resultants. El termini d'execució de les obres d'urbanització no podrà ser superior a tres anys.  
L'alternativa tècnica tindrà també els restants continguts determinats en l'article 126 de la LUV.  
Si la proposta de programa modifica l'ordenació estructural, haurà d'incorporar la documentació establida per a tals supòsits en la LUV.   
La redelimitació del sector que es realitze amb motiu d'ajustos topogràfics no serà considerada com a modificació estructural.  
7.2. D'altra banda, les propostes estaran integrades també per una proposició juridicoeconòmica amb el contingut que establix l'article 127 LUV i els articles 302 a 306 ROGTU, que hauran de contindre a més d'allò que s'ha exposat en els esmentats preceptes, específicament les determinacions següents:  
7.3. La proposició juridicoeconòmica articularà el sistema de relacions entre urbanitzador i propietari, en particular, la modalitat de retribució a l'urbanitzador, i la informació suficient que permeta als propietaris conéixer les conseqüències econòmiques que comporte per a ells la proposta i l'elecció de cada modalitat de retribució, així com les condicions i el termini per a l'exercici de l'opció de retribució en metàl·lic i la resta de determinacions contingudes en l'article 302 del ROGTU.  
7.4. Contindrà també la proposta les majors obligacions que, especialment en matèria de dotacions i inversions, sobre les mínimes establides en les presents bases, es comprometa a assumir el concursant per al cas que resulte adjudicatari del concurs. Haurà de presentar la seua proposta d'actuació que està disposat a desenvolupar, amb expressió completa de tots els costos, retribucions o no, sistemes de terminis i garanties addicionals. Proposta detallada quant a valoració del sòl, valoració de costos de desenvolupament, urbanització i gestió, d'adquisició de sòl i permuta per obres d'urbanització i gestió.  
7.5. L'aportació econòmica establida en el punt C.2.4 del document de concert previ, i a què es fa referència en la base tercera, punt 2, de les presents, no formarà part de la retribució de l'urbanitzador pròpiament dita als efectes de la seua valoració per a l'adjudicació de la condició d'urbanitzador, tampoc per al preu de licitació establit en la base sisena, ni a efectes de retaxació de càrregues.  
L'aportació econòmica serà quantificada provisionalment en la proposició juridicoeconòmica, la qual cosa es farà definitivament segons els criteris que finalment s'establisquen en el PGOU que s'aprove definitivament.  
Huitena. Lloc, termini i forma de presentació de les propostes (art. 131.2.l) LUV)  
8.1. Documentació a formular pels candidats a urbanitzador.  
8.1.1. Documentació general del programa d'actuació integrada determinada per l'article 133.1 LUV.  
8.1.2. Documentació tècnica de l'alternativa tècnica que ha de ser sotmesa a informació pública. Art. 126, lletres a), f) i si és el cas k) LUV.   
8.1.3. Documentació de l'alternativa tècnica que no ha de ser sotmesa a informació pública. Art. 126 LUV, resta.  
8.1.4. Proposició juridicoeconòmica (art. 127 LUV).  
8.1.5. Acta notarial acreditativa del compliment de tràmit d'informació pública de la documentació corresponents de l'alternativa tècnica i del tràmit de notificacions a interessats (art. 134 LUV).  
8.2. Formalitats i termini de presentació. Les proposicions, a l'empara del que establix l'article 133 de la LUV, constaran de tres sobres firmats pel licitador denominats A, B i C i en cada un dels quals es farà constar el contingut, en la forma que s'indicarà, i el nom del licitador, el seu CIF o NIF, domicili, telèfon, fax i correu electrònic. En el seu interior, es farà constar en full independent el seu contingut material de forma detallada i numerada.  
A) Sobre A, denominat Documentació general, es presentarà tancat, i podrà ser lacrat i precintat, i haurà de tindre la inscripció següent: «Documentació general del Programa d'Actuació Integrada del Sector SUZPT-1 d'Almoradí. Proposició que presenta ... per a prendre part en el concurs convocat per l'Ajuntament d'Almoradí, per al desenvolupament i execució del sector SUZPT-1 del PGOU d'Almoradí, en règim de gestió indirecta», i que contindrà la documentació determinada en l'article 133.1 de la LUV. El sobre A serà presentat davant de l'Ajuntament d'Almoradí en el termini de tres mesos comptats a partir de la data d'enviament de l'anunci de convocatòria del concurs al Diario Oficial de la Unión Europea.  
B) Sobre B, denominat Alternativa tècnica, expressarà la inscripció: Alternativa tècnica del Programa d'Actuació Integrada del Sector SUZPT-1 d'Almoradí i contindrà la documentació exigida en l'article 126 de la LUV. El sobre B serà presentat en el mateix termini i junt amb el sobre A. L'alternativa tècnica serà presentada a més en suport informàtic.  
C) Sobre C, denominat Proposició juridicoeconòmica, expressarà la inscripció: «Proposició juridicoeconòmica del Programa d'Actuació Integrada del Sector SUZPT-1 d'Almoradí» i contindrà la documentació exigida en l'article 127 de la LUV. El sobre C serà presentat davant de l'Ajuntament d'Almoradí, conjuntament i en el mateix termini que els sobres A i B. Tot això de conformitat amb l'art. 300 del ROGTU.  
D) Les actes notarials que acrediten el sotmetiment a informació pública de l'alternativa tècnica, a què es referixen els arts. 133.l.f. i 134 LUV, hauran de depositar-se en l'Ajuntament d'Almoradí, en el termini de 10 dies des de la terminació de la informació pública de la seua alternativa tècnica.  
8.3. Informació pública. La documentació que s'identifica amb el número 7.1.2., açò és, la documentació de l'alternativa tècnica que se sotmet a informació pública (document de planejament que determine l'ordenació detallada, projecte d'urbanització i, si és el cas, document de justificació d'integració territorial) serà sotmesa al tràmit que regula l'art. 134 LUV. Tràmit que ha de ser completat dins del termini màxim de dos mesos comptats a partir de l'expiració del termini de tres mesos previst per a la presentació dels sobres A, B i C. En tot cas, amb anterioritat a l'expiració del termini dels tres mesos previst per a la presentació dels citats sobres, hauran d'haver-se remés totes les publicacions i tots els avisos, havent de justificar-se davant de l'Ajuntament en eixe mateix termini.   
8.4. Precisar que el sobre A contindrà, a banda dels documents que indica l'article 133.1 de la LUV, els següents:  
1. Escrit d'acceptació de les presents bases particulars conforme al model següent:  
«(Nom) ... veí de ..., amb domicili al carrer ... núm. ... de la ciutat de ... i amb el DNI núm. ... expedit a ..., .... de ... de 19 ... en plena possessió de la seua capacitat jurídica i d'obrar, en nom propi (o en representació de ... com a ... conforme acredita amb document públic declarat bastant), assabentat de l'anunci publicat en el Diari Oficial de la Comunitat Valenciana núm. ... del dia ... de ... de ... i de les bases particulars que han de regir en el concurs convocat per l'Ajuntament d'Almoradí, per al desenvolupament i l'execució del sector SUZPT-1 del PGOU d'Almoradí, les bases i les condicions del qual coneix i accepta íntegrament, pren part en el present concurs, i, cas de resultar adjudicatari, es compromet a executar en forma reglamentària la proposta d'actuació seleccionada, en el termini i condicions fixades en les bases i en la vigent legislació del sòl, coneixent que l'actuació s'executarà una vegada aprovat el Pla General d'Ordenació Urbana d'Almoradí, per la qual cosa declare eximir de tota responsabilitat a l'Ajuntament d'Almoradí per causa d'iniciar este procediment abans de l'aprovació definitiva del Pla General, i en concret de la classificació del sector SUZPT-1 com a sòl urbanitzable.»  
2. Memòria firmada per l'oferent, comprensiva de les seues referències tècniques, professionals i especials, relacionades amb la matèria del concurs, adjuntant els pertinents documents acreditatius que justifiquen amb suficients garanties el compliment de les obligacions d'urbanitzador, tant en els aspectes tècnics com en els econòmics.  
3. Instruments personals tècnics i econòmics que pensa adscriure a l'actuació, detallats al màxim perquè l'Ajuntament, sense indagacions ni perquisicions de cap tipus, puga formar-se una idea com cal de la solvència orgànica i funcional del proponent. I tots els documents se estimen convenients que per a definir la solvència tècnica i financera de les persones o entitats que es presenten al concurs.  
4. Certificació que el proponent no és deutor a la hisenda municipal per cap concepte.  
5. Els qui acrediten trobar-se al corrent del compliment de les obligacions tributàries i de la Seguretat Social imposades per les disposicions vigents.  
8.5 Requisits de la documentació.  
8.5.1. La presentació de les proposicions suposa l'acceptació incondicionada per part del proponent de les presents bases particulars, així com la declaració responsable que complix totes i cada una de les condicions exigides per a contractar amb l'administració. Qualsevol excepció s'entendrà en tot cas com a no posada.  
8.5.2. Les proposicions es presentaran en idioma espanyol, i tota la informació ha de facilitar-se tant en paper imprés com en suport informàtic (aplicacions Word, Excel, Autocad i compatibles). En cas de discrepància entre les dades o informació d'ambdós suports prevaldrà la continguda en la documentació presentada en paper imprés.  
8.5.3. La totalitat del cost de l'elaboració de la documentació per a la confecció de les ofertes que es presenten al concurs serà per compte dels licitadors, que no podran reclamar cap compensació econòmica en cas de no resultar adjudicataris.  
8.5.4. Les ofertes tindran una validesa de sis mesos, comptats a partir de la data d'obertura de les proposicions.  
8.5.5. El que disposen els apartats anteriors s'entén sense perjudici del que establix la base sisena relativa a les especialitzacions de la documentació tècnica a presentar.  
8.6. Quant al lloc i termini, s'establix el següent:   
Els documents seran aportats al registre municipal en dies i hores hàbils.   
Si l'últim dia de termini coincidira en dissabte, s'entendrà inhàbil a estos efectes i es computarà el dia hàbil següent.  
Novena. Recepció de la documentació  
Acabat el termini de recepció de proposicions, el funcionari responsable del registre corresponent expedirà una certificació amb la relació de la documentació rebuda o de l'absència de licitadors, si és el cas, la qual conjuntament amb aquella remetran al secretari de la mesa d'estudi de les propostes.  
Si s'haguera anunciat la remissió per correu, amb els requisits establits en l'article 80.4 del Reglament General de la Llei de Contractes de les Administracions Públiques, tan prompte com siga rebuda i, en tot cas, transcorregut el termini de 10 dies indicat en este, el cap de l'oficina receptora expedirà certificació de la documentació rebuda per a remetre-la, igualment, al secretari de la mesa d'estudi de les propostes.  
En compliment del que establixen les ordenances municipals de bases generals (base 12a) una vegada complit el tràmit d'informació pública a què al·ludix l'art. 134 de la LUV de les distintes alternatives tècniques i una vegada oberts els sobres A, B i C, es promourà un tràmit d'audiència de 15 dies als interessats que consten en l'expedient i als titulars cadastrals, que no tindrà caràcter de licitació, bastant per a això, la publicació al tauler d'anuncis d'este ajuntament.  
En este tràmit els interessats que ho desitgen podran formular totes les al·legacions que estimen pertinents i examinar tota la documentació de les propostes així com les al·legacions incorporades a l'expedient.  
Deu. Mesa d'estudi de les propostes  
Aplicant els criteris del TRLCAP/00, per a l'examen i valoració de les proposicions dels licitadors, l'òrgan de contractació estarà assistit per una mesa d'estudi de les propostes. Esta mesa estarà composta per:  
- L'alcalde president de la corporació municipal o membre en qui delegue.  
- Vocals:   
· El secretari de la corporació o persona que legalment el substituïsca.  
· L'arquitecte municipal.  
· La interventora municipal.  
· El regidor d'Obres, o persona en qui delegue.  
Secretari: el tècnic d'administració general.   
Esta mesa podrà demanar en qualsevol moment els assessoraments de tercers experts membres o no dels serveis de la corporació, quan ho estime oportú.  
Onze. Qualificació de documents i estudi de les ofertes  
Una vegada finalitzat el termini de presentació de proposicions, la mesa d'estudi de les propostes, el dia hàbil següent a la finalització del termini per a presentar les propostes procedirà a l'obertura del sobre A i qualificarà les proposicions formulades, segons el que establix l'article 136 i concordants de la LUV. Si la mesa d'estudi de propostes observara defectes formals en la documentació presentada, es requerirà als interessats, es concedirà un termini no superior a tres dies hàbils perquè el licitador els esmene o corregisca davant de la pròpia mesa d'estudi de propostes, i deixarà constància del que s'ha actuat en l'acta que s'alce a este efecte. Tals circumstàncies es faran públiques al tauler d'anuncis de l'Ajuntament el mateix dia de l'acte d'obertura, que servirà de notificació als interessats.  
Si la documentació continguera defectes substancials o deficiències materials no esmenables, es rebutjarà la proposició.  
Una vegada qualificada la documentació i esmenats, si és el cas, els defectes o omissions de la documentació presentada, la mesa procedirà a determinar les empreses admeses a la licitació, les rebutjades i les causes del rebuig.  
Seran rebutjades, en principi i en tot cas, les proposicions quan, sobre A, no s'acredite fefaentment la possessió dels requisits per a contractar amb les administracions públiques, la possessió dels requisits de solvència econòmica i financera i tècnica o professional exigits en estes bases o la garantia provisional de la qual siga inferior a l'assenyalada en estes bases així com aquelles en què s'observara en els documents que la integren defectes substancials o deficiències materials no esmenables.  
Una vegada qualificats els documents inclosos en el sobre A, es procedirà a emetre els informes corresponents sobre les alternatives tècniques formulades pels aspirants els requisits de participació dels quals hagen sigut qualificats favorablement. L'Ajuntament podrà requerir als aspirants a urbanitzador perquè en el termini màxim de 20 dies, aclarisquen la documentació presentada, esmenen l'omesa, o completen la que siga insuficient.  
En el termini de cinc dies des de l'emissió dels informes corresponents, l'alcalde president dictarà una resolució en què es determinarà les alternatives tècniques que hagen rebut una puntuació superior a la mínima fixada per estes bases.  
L'obertura del sobre C de les proposicions admeses tindrà lloc, en acte públic, dins dels 10 dies següents a la resolució de l'alcalde sobre les alternatives tècniques, dia que serà anunciat al tauler d'anuncis de l'Ajuntament, servint este acte de notificació a tots els interessats. A este exclusiu efecte es considerarà inhàbil el dissabte, de tal manera que si l'obertura de pliques coincidix en dissabte es traslladarà al dilluns següent.  
L'acte d'obertura de proposicions, segons el que establix l'article 136.3 i concordants de la LUV, començarà donant-se lectura a l'anunci del concurs, i es procedirà a continuació al recompte de les proposicions presentades, feta la qual cosa es farà públic el nombre de proposicions rebudes i nom dels licitadors, donant lloc als interessats perquè puguen comprovar que els sobres que contenen les ofertes es troben en la mesa i en idèntiques condicions en què van ser entregats.  
Abans de l'obertura de la primera proposició s'invitarà als licitadors interessats que manifesten els dubtes que tinguen o demanen les explicacions que estimen necessàries, i la mesa procedirà als aclariments i contestacions pertinents, però sense que en este moment puga aquella fer-se càrrec de documents que no hagueren sigut entregats durant el termini d'admissió d'ofertes, o el de correcció o esmena de defectes o omissions.  
En eixe mateix acte, o en qualsevol moment del procediment, els concursants podran manifestar el desistiment de la seua proposta, assumint la pèrdua de la garantia provisional del 2% prestada.  
Després de l'acte d'obertura de les proposicions formulades, s'atorgarà un termini d'audiència de 15 dies hàbils als interessats que consten en l'expedient i als titulars cadastrals, durant el qual podran examinar l'expedient i formular totes les al·legacions que interessen als seus drets, per a la qual cosa únicament serà necessari la publicació en el tauler d'anuncis d'este ajuntament. Este nou tràmit no té caràcter de licitació.  
Posteriorment a este tràmit, es remetrà tota la documentació als serveis tècnics municipals perquè n'emeten un informe.  
L'Ajuntament podrà requerir als aspirants a urbanitzador perquè en el termini màxim de 20 dies, aclarisquen la documentació presentada, esmenen l'omesa, o completen la que siga insuficient.  
Emés informe sobre les al·legacions formulades i emesos els informes preceptius dels serveis tècnics municipals, s'elaborarà per la mesa d'estudi una proposta d'adjudicació, havent de ser resolta en un termini màxim de 2 mesos des de l'obertura de les proposicions juridicoeconòmiques.  
L'adjudicació serà, en tot cas, condicionada a l'aprovació del Pla General d'Ordenació Urbana, en el qual es classifique el sector SUPT-1 com a sòl urbanitzable, tal com s'establix actualment en la documentació de concert previ, i no es derivarà cap dret al favor de l'adjudicatari mentre que no es complisca la condició.   
Una vegada acordada, serà notificada als participants en la licitació i als interessats en l'expedient. En el mateix termini haurà d'aportar l'escriptura pública de constitució de la unió temporal d'empreses quan el licitador adjudicatari tinguera tal condició.  
D'acord amb l'art. 84 RGCAP, si alguna proposició no guardara concordança amb la documentació requerida, variara substancialment el model establit, o comportara omissions, errors manifestos o ratllades que impedisquen conéixer el contingut essencial de l'oferta, serà rebutjada per la mesa, en resolució motivada. Pel contrari, el canvi o omissió d'algunes paraules del model, sempre que una cosa o l'altra no altere el seu sentit, no serà causa suficient per al rebuig de la proposició.  
El rebuig de proposicions podrà acordar-se per la mesa en qualsevol moment abans de realitzar la seua proposta d'adjudicació del contracte.  
La mesa formularà proposta raonada i motivada, atenent als criteris del plec de condicions particulars, a l'òrgan de contractació que resoldrà. Podrà proposar modificacions respecte de la proposta seleccionada.  
Dotze. Criteris i objectius de l'actuació en matèria d'urbanització i edificació (art. 131.2.d i e) LUV)   
11.1. Cobrir amb el sector SUZPT-1 la demanda a curt termini de sòl terciari residencial al terme municipal d'Almoradí.  
11.2. Complir els requeriments del Pla d'Acció Territorial sobre Prevenció del Risc d'Inundació a la Comunitat Valenciana (PATRICOVA).  
Tretze. Criteris i requisits a observar en la documentació tècnica (art. 131.2.f) LUV)  
En relació al projecte d'urbanització i la resta de documents que necessiten el suport d'un suport gràfic, es presentaran en suport paper i en suport informàtic amb els següents detalls, sempre que fóra possible en relació a la naturalesa del document:  
- Memòries: document en format de Microsoft Word.  
- Plans informació: la necessària segons la informació sol·licitada o si no n'hi ha a escala 1/2000.  
- Plans d'ordenació: escala 1/1000  
€ Suport informàtic, en fitxers de format DWG.  
En relació amb la documentació que acredita la solvència tècnica, econòmica i financera, caldrà ajustar-se al que establix la Llei de Contractes de les Administracions Públiques per a la legislació del contracte de concessió d'obra pública, en concret, la Llei 13/2003, de 23 de maig, Reguladora del Contracte de Concessió d'Obres Públiques.  
Catorze. Terminis de desenvolupament i execució (art. 131.2.i) LUV)  
El termini estimat per al desplegament, desenvolupament i execució del programa d'actuació serà com a màxim el de cinc anys, i començarà a partir del dia següent al de la firma del contracte d'adjudicació, sempre que el sector SUZPT-1 estiga ja classificat com a sòl urbanitzable pel Pla General, comptat este amb aprovació definitiva.   
Hauran de complir-se els terminis establits en l'article 332 del ROGTU per a la presentació de documents i sotmetiment a informació pública d'estos.  
Quinze. Execució de l'obra d'urbanització  
16.1. En relació amb les obres d'urbanització, l'urbanitzador atendrà al compliment de les obligacions següents:  
Haurà d'executar la totalitat de les obres d'urbanització en els terminis continguts en la proposta que presente l'urbanitzador seleccionat.   
L'inici de les obres d'urbanització es realitzarà en el termini màxim d'un mes des de l'aprovació del projecte de reparcel·lació. En cap cas el termini d'execució serà superior a 36 mesos des de l'inici.  
L'inici de les obres s'acreditarà per mitjà d'acta de replantejament i la finalització per mitjà del corresponent certificat final d'obres expedit pel director d'estes.  
L'acta de replantejament serà subscrita, per l'urbanitzador, l'empresari constructor, un tècnic de l'Ajuntament i la direcció facultativa, i en ella es faran constar els punts següents:  
a) La comprovació de l'adequació del projecte d'execució a la realitat geomètrica del terreny o de l'edificació sobre la qual s'actua;  
b) La verificació de la disponibilitat del terreny o de l'edificació, necessària per al començament de les obres.  
c) La viabilitat del projecte d'execució, a la vista de les característiques físiques del terreny i altres contingències no previstes que pogueren presentar-se.  
L'urbanitzador convocarà els que hagen de subscriure l'acta de replantejament, amb una antelació mínima de cinc dies, computats des de la recepció d'esta per les parts convocades. En l'acta de replantejament s'arreplegarà la data de començament de les obres, així com qualsevol reserva o discrepància que es poguera observar pels qui estiguen cridats a subscriure-la.  
En cas d'acceptar-se pròrrogues sobre les fases del calendari proposat, estes hauran de ser acordades de forma expressa per l'Ajuntament, amb la sol·lictud prèvia de l'adjudicatari. En cap cas es prorrogaran els terminis fixats per mutu consentiment tàcit.  
Els terminis previstos podran ser prorrogats i suspesos d'acord amb el que disposa el TRLCAP/00 i el seu reglament, i la resta de normativa que siga d'aplicació. En particular:  
(i) Quant a la redacció de textos refosos i projecte de reparcel·lació resultaran aplicables les regles pròpies del contracte administratiu de consultoria i assistència tècnica.  
(ii) Pel que fa a l'execució de les obres, seran aplicables els preceptes relatius al contracte administratiu d'obres.  
L'incompliment dels terminis resultants de la proposta guanyadora, així com de les possibles pròrrogues que pogueren acordar-se comportarà la imposició a l'adjudicatari de les penalitats per demora que siguen d'aplicació o, si és el cas; la resolució del contracte, d'acord amb els termes i condicions que es disposen en el contracte d'adjudicació, de conformitat amb el que disposa la Llei Urbanística Valenciana, tal com es determinen en la base 18a.  
L'urbanitzador haurà d'executar, en conseqüència, la totalitat de les obres d'urbanització corresponents a execució de la xarxa viària pública; xarxes d'abastiment d'aigua, sanejament, subministrament d'energia elèctrica, incloses les instal·lacions de conducció, transformació, distribució i enllumenat públic, canalització i instal·lació de gas i qualsevol altre servei previst en el projecte d'urbanització; així com execució dels espais lliures públics, inclosos mobiliari urbà, jardineria i plantació d'arbratge.  
Executar les obres de connexió a xarxa primària i xarxes de servei que siguen necessàries en l'exterior de la unitat d'actuació.  
16.2. Execució de les obres per empresari constructor (arts. 357 i ss ROGTU)  
16.2.1. L'execució del projecte d'urbanització aprovat per l'Ajuntament serà a càrrec de l'empresari constructor, qui serà seleccionat per l'urbanitzador de conformitat amb les previsions establides per la legislació bàsica de caràcter estatal de contractació pública, la LUV i el ROGTU, en concret en els articles 357 a 370.   
No serà preceptiu seleccionar l'empresari constructor per mitjà de licitació pública en els supòsits continguts en l'art. 120.6 i 7 LUV.  
Dèsset. Relacions amb els propietaris. Equidistribució  
La iniciativa que formulen els candidats a urbanitzador haurà de prestar especial atenció al sistema de relacions que la gestió i desenvolupament del sector requerisquen amb els propietaris de sòl i especial respecte pels seus drets patrimonials que han de ser compatibles segons el nou esperit protector de la LUV, i a favor de l'interés públic.   
En este sentit la proposta de l'urbanitzador atendrà als següents continguts segons la situació en què es trobe la propietat:  
17.1. Propietaris que hagueren patrimonialitzat el seu aprofitament, però hagen de suportar les càrregues d'urbanització.   
17.2. Propietaris que no han patrimonialitzat el seu aprofitament. Seran tributaris del corresponent excedent d'aprofitament.  
S'identificarà en cada oferta el moment i forma perquè el propietari puga exercitar davant de l'urbanitzador l'opció de pagament en metàl·lic per tots els conceptes assumits com a retribuïbles. Esta proposta de pagament en diners haurà de contindre els següents elements mínims:  
a) Valoració de tots els conceptes retribuïbles.  
b) Assignació de quotes en proporció a la propietat inicial de cada propietari.  
c) Terminis de pagament.  
d) Garanties addicionals exigibles als propietaris diferents de la mera càrrega real.  
Modalitat mixta de retribució que resulte de les dites anteriorment, o, fins i tot de la iniciativa del candidat a urbanitzador dins del marc de la LUV i de la Llei 6/1998.  
Fixació dels conceptes i drets indemnitzables que siga necessari assumir per l'actuació a fi de fer-la possible, amb estimació de quantitats.  
Díhuit. Millores i mesures complementàries i variants (art. 131.2.g) LUV)  
La proposta de programa haurà d'atendre inexcusablement als objectius imprescindibles establits per l'art. 124.1 LUV. En este sentit prestarà també puntual atenció al mandat de la lletra d) del precepte citat, en el sentit de suplementar, de forma justificada i per a compensar desequilibris, infraestructures, espais públics i dotacions que siguen del cas.  
Millores. D'altra banda, podran plantejar-se objectius complementaris assumint el règim que a l'objecte establix l'art. 124.2 LUV.  
Variants. Podran formular-se dins d'una mateixa alternativa tècnica i referides exclusivament al seu contingut.  
Dènou. Criteris d'adjudicació (arts. 131.2.n) i 4 LUV i arts. 286.1.j) i k), 312 i 313 ROGTU)  
L'administració actuant adjudicarà la condició d'urbanitzador a aquell que formule una proposta que atenga als següents objectius que s'ordenen per orde d'importància decreixent.   
S'establix puntuació mínima de 35 punts per a les alternatives tècniques, als efectes de ponderar posteriorment les proposicions juridicoeconòmiques (art. 286.1.k) ROGTU). Les propostes de programes l'alternativa tècnica de les quals no sobrepasse la puntuació mínima, seran descartades.  
Criteris d'adjudicació  
Alternativa tècnica: 65 punts (65%)  
Proposició juridicoeconòmica: 35 punts (35%) (art. 312.2.ROGTU)  
Alternativa tècnica 65%  
  
Proposició juridicoeconòmica 35%  
  
Vint. Obligacions i prerrogatives de l'administració actuant (art. 286.1.e) ROGTU)  
L'Ajuntament d'Almoradí està obligat a prestar la més diligent col·laboració a l'urbanitzador que resulte seleccionat, conforme als principis de lleialtat i eficiència. Prestarà la seua ajuda i tutela en les relacions que l'urbanitzador tinga amb empreses concessionàries de serveis públics subministradors d'energia o aigua i també amb altres administracions.  
L'Ajuntament d'Almoradí comptarà amb les prerrogatives que li reconeix la legislació de contractes de les administracions públiques i com a mínim, les d'interpretar els contractes administratius, resoldre els dubtes que oferisca el seu compliment, modificar els termes de l'adjudicació per causes imprevistes o no previstes en les bases i que siguen d'interés públic, acordar la seua resolució i determinar els efectes d'esta, de conformitat amb les causes, procediment i efectes que establix la LUV i el seu desplegament reglamentari.  
Vint-i-una. Atorgament i execució del contracte  
En el termini d'un mes a partir de la notificació de l'acord d'aprovació i adjudicació del programa d'actuació a l'adjudicatari, sempre que el sector SUZPT-1 estiga ja classificat com a sòl urbanitzable pel Pla General, comptat este amb aprovació definitiva, es procedirà a la formalització en document administratiu del contracte per al desenvolupament i execució del programa d'actuació integrada.  
El document de formalització serà firmat per l'alcalde i l'urbanitzador, i el secretari general en donarà fe, i annexarà a este un exemplar de les bases particulars de programació i de la seua proposició juridicoeconòmica.  
Si per causa imputable a l'urbanitzador no poguera formalitzar-se el contracte dins del termini indicat, l'Ajuntament podrà acordar la resolució d'este, seguint a este efecte el procediment establit en el TRLCAP/00.  
Amb anterioritat a la firma del contracte amb l'Ajuntament, l'adjudicatari del programa d'actuació integrada haurà de presentar resguard acreditatiu d'haver constituït la garantia definitiva, que serà del 10% sobre les càrregues d'urbanització, així com les complementàries si és el cas.  
L'execució de l'actuació es realitzarà una vegada aprovat definitivament el document que classifique el sector com a sòl urbanitzable, en les mateixes condicions que s'establixen en el document de concert previ.  
L'execució del programa d'actuació integrada es realitzarà a risc i ventura de l'urbanitzador, sense perjudici del que s'ha disposat de forma legal i reglamentàriament per a la retaxació de càrregues, amb estricta subjecció a les presents bases particulars de programació, i a les ordes i instruccions que en interpretació d'estes done l'Ajuntament.  
En cap moment es podrà exigir a l'Ajuntament cap responsabilitat per la iniciació d'este concurs i adjudicació de la condició d'urbanitzador, en el cas que no s'arribe a aprovar la classificació com a sòl urbanitzable del present sector, en les condicions que es disposen en el document de concert previ, o derivat del transcurs del temps necessari per a això.  
L'urbanitzador podrà subcontractar amb tercers la realització parcial de les següents prestacions corresponents al programa d'actuació, d'acord amb l'article 355 del ROGTU.  
Vint-i-dos. Compliment, modificacions, incompliment, resolució i extinció del contracte (art. 286.1.i) ROGTU)  
22.1. L'urbanitzador està obligat a complir el termini total d'execució del contracte, així com els terminis parcials proposats, i en concret, haurà d'iniciar les obres d'urbanització en el termini de tres mesos des de l'aprovació definitiva del projecte de reparcel·lació. Per la seua banda, les obres d'urbanització hauran d'estar finalitzades en el termini màxim de 36 mesos des que s'inicien.  
A més d'això, haurà de complir els altres terminis que determina l'article 332 del ROGTU.  
22.2. La constitució en mora de l'urbanitzador no necessitarà de prèvia intimació per part de l'Ajuntament. Quan existisca demora del termini total imputable a l'urbanitzador, l'Ajuntament podrà optar indistintament per la resolució del contracte o per la imposició de penalitats diàries en la proporció de 0,12 euros per cada 601,01 euros sobre les càrregues d'urbanització del programa d'actuació, acordant en este últim cas l'oportuna ampliació del termini d'execució. Cada vegada que les penalitats arriben a un múltiple del 5% de les càrregues d'urbanització aprovades, l'Ajuntament podrà resoldre el contracte o acordar la continuïtat amb la imposició de noves penalitats, de conformitat amb el que disposa la Llei de Contractes de les Administracions Públiques.  
A l'incompliment dels terminis parcials fixats també se'ls aplicarà el règim de penalitats previstes legalment per a l'incompliment del termini total.  
Si el retard fóra produït per motius no imputables a l'urbanitzador i este oferira complir els seus compromisos ampliant el termini que s'havia assenyalat, es concedirà per l'Ajuntament un termini que serà almenys, igual al temps perdut, llevat que el contractista demane un altre menor, de conformitat amb el que disposa la Llei de Contractes de les Administracions Públiques.  
22.3. L'Ajuntament exigirà a l'urbanitzador l'esmena dels defectes, insuficiències tècniques, errors materials, omissions i infraccions de preceptes legals o reglamentats que li siguen imputables, i s'atorgarà a este efecte un termini prudencial que no podrà excedir un mes.  
Si persistix l'incompliment quant a l'execució parcial de les prestacions objecte del contracte, l'Ajuntament podrà optar indistintament, per la seua resolució o per computar el temps requerit per a les correccions dels treballs defectuosos o mal executats a efectes de sanció per retards.  
22.4. Pròrroga del contracte.  
La possibilitat de prorrogar el contracte i l'abast de la pròrroga s'establix com a una possibilitat i després del corresponent expedient en què es justifique la seua necessitat.  
22.5. En el supòsit de modificació del contracte caldrà ajustar-se al que disposa la Llei de Contractes de les Administracions Públiques.  
22.6. Són causes de resolució del contracte per causes imputables a l'urbanitzador, a més de les determinades en l'article 143.2 de la LUV, les següents:  
(i) Les previstes en el TRLCAP/00, amb els efectes que s'establixen en la normativa d'aplicació, així com les derivades de la incapacitat legal sobrevinguda de l'urbanitzador per a l'exercici de la seua tasca i les altres previstes en la legislació general aplicable a les seues relacions amb l'administració.  
(ii) La demora injustificada en el compliment dels terminis fixats en les presents bases generals de programació, en les bases particulars de programació, i la resta de terminis establits en la Llei Urbanística Valenciana i les normes que la despleguen.  
(iii) La inactivitat injustificada de l'urbanitzador durant un període de sis mesos consecutius o nou alterns en el desenvolupament i execució del programa d'actuació. S'entendrà produïda la inactivitat quan el desenvolupament i execució del programa d'actuació haja deixat de desenvolupar-se, no es desenvolupe amb la regularitat adequada o amb els mitjans humans o materials necessaris per a la seua normal execució en termini. No obstant això, quan es done este supòsit, l'Ajuntament, abans de procedir a la resolució, requerirà a l'urbanitzador perquè regularitze la situació en el termini de cinc dies a comptar del requeriment, llevat que la precisió de la seua execució exigisca un termini major.  
(xv) Incórrer el contractista, durant la vigència del contracte en alguna de les prohibicions de contractar previstes en l'article 20 de la Llei de Contractes de les Administracions Públiques.  
(xvi) Les reiterades deficiències en l'execució del contracte.  
(xvii) La subcontractació total o parcial de prestacions que siguen objecte del contracte sense l''autorització prèvia expressa de l'Ajuntament.  
(xviii) L'incompliment dels terminis determinats per l'article 332 del ROGTU.  
22.7. Seran causes de resolució del contracte per causes imputables a l'Ajuntament:  
(i) La suspensió, per causa imputable a l'Ajuntament, de la iniciació del contracte per un termini superior a sis mesos a partir de la data assenyalada en este per al seu començament.  
(ii) El desistiment o la suspensió del contracte per un termini superior a un any acordada per l'Ajuntament.  
22.8. El contracte s'extingirà una vegada l'urbanitzador haja procedit al seu total compliment per mitjà de la recepció de les obres d'urbanització a favor de l'Ajuntament.  
Una vegada finalitzades les obres d'urbanització, l'urbanitzador realitzarà oferiment formal a l'Ajuntament de la recepció de les obres d'urbanització, prèvia remissió per l'urbanitzador de totes les certificacions d'obres, les factures emeses per l'empresari constructor i la documentació que justifique el pagament efectiu de les obres, si no n'hi ha, el seu assegurament.  
Perquè puga operar la recepció d'obres definitiva, haurà d'haver-se acreditat per l'urbanitzador el compliment de totes les obligacions que li foren exigibles conforme al contracte subscrit amb l'administració actuant.  
L'Ajuntament disposarà d'un termini de tres mesos per a inspeccionar les obres d'urbanització i, si és el cas, demanar a l'urbanitzador l'esmena d'aquelles deficiències apreciades, amb indicació del termini per al seu compliment.   
Una vegada esmenades les deficiències apreciades, l'Ajuntament en ple acordarà la recepció de les obres d'urbanització, i començarà llavors el termini de garantia.  
La recepció de les obres d'urbanització s'entendrà produïda als tres mesos del seu oferiment formal a l'Ajuntament sense resposta administrativa expressa, o des que queden obertes a l'ús públic.  
El termini de garantia serà de 12 mesos des del moment que s'entenguen rebudes per l'Ajuntament. Durant eixe període, el contractista respondrà dels defectes constructius que es manifesten. Finalitzat este període, serà procedent la devolució de les garanties prestades per l'adjudicatari.  
Vint-i-tres. Recursos administratius (art. 447 i 448 ROGTU)   
S'aplicaran els articles 447 i 448 del ROGTU, i en concret, abans de la interposició del recurs contenciós administratiu, les decisions que s'adopten per l'Ajuntament en els procediments d'adjudicació de programes d'actuació hauran de ser objecte dels recursos regulats en la Llei 30/1992.  
Podran impugnar-se:  
a) L'acte d'aprovació de les bases particulars reguladores del programa.  
b) La qualificació de la capacitat i solvència per a participar en el procés de selecció.  
c) L'acte d'adjudicació del contracte a l'urbanitzador i d'aprovació del programa d'actuació integrada.  
d) L'acte d'adjudicació del contracte a l'empresari constructor.  
e) L'acte d'aprovació del projecte de reparcel·lació.  
El recurs ha d'interposar-se en el termini màxim d'un mes comptat a partir de l'endemà de la notificació o publicació de l'acte objecte d'impugnació, sense perjudici de la possibilitat d'interposar-lo des de la data en què es tinga notícia de l'existència i contingut complet de l'acte. L'escrit d'interposició es presentarà en el registre de l'Ajuntament, amb el contingut exigit en la Llei 30/1992.  
Vint-i-quatre. Pagament de costos i taxes per l'adjudicatari  
El pagament del cost de totes les publicacions, anuncis, etc. que siguen necessaris per a l'adjudicació de la condició d'urbanitzador serà repercutit a l'adjudicatari del contracte, açò és, a qui siga adjudicada la condició d'urbanitzador, una vegada s'acorde l'adjudicació condicionada pel Ple.  
L'adjudicatari haurà d'abonar les taxes i impostos que determinen les ordenances fiscals d'este ajuntament abans de la formalització del contracte.  
ANNEX   
  
1) ORDENACIÓ:  
  
2) INFORMACIÓ GENERAL DE L'ORDENACIÓ I APROFITAMENTS:  
  
3) REQUISITS PER A LA PROGRAMACIÓ  
  
4) REQUISITS DE LA URBANITZACIÓ  
  
Almoradí, 31 d'octubre de 2007.- L'alcalde president: Antonio A. Hurtado Roca.